Αλεξάντερ Ιωσήφοβιτς Γιεμπραλίτζε

Ο Αλεξάντερ Ιώσηφοβιτς Γιεμπραλίτζε (Alexander Yebralidze, γεν. στις 20 Ιουνίου 1955 στο Βατούμι), είναι Ρώσος επιχειρηματίας γεωργιανής καταγωγής. Γενικός Διευθυντής του «Ταλιόν» OJSC, Πρόεδρος του Παγκόσμιου Συνεδρίου των Λαών της Γεωργίας. 

 Βιογραφικά στοιχεία 

Γεννήθηκε το 1955 στο Μπατούμι. Η μητέρα του είναι δασκάλα μαθηματικών, ο πατέρας του είναι δάσκαλος ρωσικής γλώσσας, λογοτεχνίας και ιστορίας. Από παιδί ασχολήθηκε ενεργά με τον αθλητισμό, ειδικά με μποξ και άρση βαρών. Το 1971 μετά την αποφοίτησή του από το λύκειο μετακόμισε στη Ρωσία. 

Σπούδασε ιστορία στο Ρωσικό Κρατικό Παιδαγωγικό Πανεπιστήμιο Γκέρτσεν. Στη συνέχεια σπούδασε νομική στη Νομική Ακαδημία Αγίας Πετρούπολης. 

Το 1992 ίδρυσε το «Κέντρο ανθρωπιστικής και επιχειρηματικής συνεργασίας» OJSC, νυν «Ταλιόν» OJSC, όπου μέχρι τώρα εκτελεί χρέη Γενικού Διευθυντή. Οι κυριότερες δραστηριότητες της εταιρίας είναι ανάπτυξη ακινήτων και γης, επιχειρήσεις εστίασης, τουρισμός και εκδόσεις. Πραγματοποίησε με επιτυχία μια σειρά από έργα αναπαλαίωσης και ανοικοδόμησης κτιρίων στο ιστορικό κέντρο της Αγίας Πετρούπολης, συμπεριλαμβανομένων του αρχοντικού Γιελισέεφ και του παλατιού Σερεμέτιεφ. Έχει αναλάβει την αναπαλαίωση του παλατιού Όστερμαν-Τολστόι. Όλα τα αναπαλαιωμένα κτίρια έχουν διατηρήσει την ιστορική τους αρχιτεκτονική και εσωτερική διακόσμηση. Ίδρυσε καινοτομικό ξυλουργικό εργοστάσιο παραγωγής ξυλόφυλλων LVL στην πόλη του Τορζόκ της περιοχής Τβερ. 

Είναι ιδρυτής του πανρωσικού βραβείου ιστορίας και λογοτεχνίας «Αλεξάντερ Νέφσκι», εμπνευστής και χορηγός του σχεδίου εγκατάστασης του μνημείου του Πιοτρ Μπαγκρατιόν στο κέντρο της Αγίας Πετρούπολης. 

Είναι παντρεμένος, έχει δύο κόρες και τρεις εγγονές. 

 Πολιτική πορεία 

Το Φεβρουάριο του 2009 ο Αλεξάντερ Γιεμπραλίτζε ίδρυσε το Παγκόσμιο Συνέδριο των Λαών της Γεωργίας, στην επίσημη ανακοίνωση της οποίας διακηρύσσεται ως στόχος η έξοδος της Γεωργίας από την κατάσταση κρίσης και η επανατοποθέτησή της στο δρόμο της σταθερής δημοκρατικής ανάπτυξης.Ανακοίνωση του Παγκόσμιου Συνεδρίου των Λαών της Γεωργίας . Το Παγκόσμιο Συνέδριο των Λαών της Γεωργίας. 12 Μαρτίου 2009 Τα μέλη του Συνεδρίου επικρίνουν την πολιτική που ακολούθησε ο Μιχαήλ Σαακασβίλι ως Πρόεδρος της Γεωργίας και κάνουν έκκληση να αποκατασταθούν οι φιλικές σχέσεις με τη Ρωσία. Σε on-line συνέντευξη στο ειδησεογραφικό πρακτορείο Regnum ο Γιεμπραλίτζε τόνισε ότι κατανοεί τη στάση της Ρωσίας σχετικά με την αναγνώριση της ανεξαρτησίας της Αμπχαζίας και της Νότιας Οσετίας αλλά δεν την υποστηρίζει.Η on-line συνέντευξη με τον Πρόεδρο του «Παγκόσμιου Συνεδρίου των Λαών της Γεωργίας» Αλεξάντερ Γιεμπραλίτζε . Ειδησεογραφικό Πρακτορείο REGNUM. 7 Απριλίου 2009

Στις 14 Μαΐου του 2009 στο Διεθνές Συνέδριο των Λαών της Γεωργίας στο Σότσι δήλωσε στους δημοσιογράφους την επιθυμία του να αγωνιστεί για το αξίωμα του Προέδρου της Γεωργίας.Το Συνέδριο της Συνέλευσης των Λαών της Γεωργίας ξεκίνησε στις 14 Μαίου στο Σότσι. Γίνεται για πρώτη φορά μετά την ίδρυση της Σύνελευσης το 2008. . Παγκόσμιο Συνέδριο των Λαών της Γεωργίας. 14 Μαΐου 2009 

Στις 3 Ιουνίου του 2009 στην εκμπομπή «Η ώρα των καλεσμένων» του ραδιοφωνικού σταθμού «Ράντιο Σβομπόντα» ο Γιεμπραλίτζε υπογράμμισε τη σπουδαιότητα των καλών γειτονικών σχέσεων μεταξύ των λαών της Ρωσίας και της Γεωργίας.Ο Αλεξάντερ Γιερμπαλίντζε μιλάει στον αέρα στο ραδιοφωνικό σταθμό «Ράντιο Σβομπόντα» . Παγκόσμιο Συνέδριο των Λαών της Γεωργίας. 4 Ιουνίου 2009 

Στις 14 Ιουνίου στην εφημερίδα «Βέρσια» δημοσιεύτηκε συνέντευξη του Γιεμπραλίτζε όπου δήλωσε: «Το πρώτο πράγμα που θα αναλάβω μόλις γίνω Πρόεδρος του Γεωργιανού κράτους είναι η αποκατάσταση της εδαφικής ακεραιότητας της πατρίδας μας. Χωρίς την αποκατάσταση της εδαφικής της ακεραιότητας, δηλαδή χωρίς την επιστροφή της Αμπχαζίας και του Σαματσάμπλο, η Γεωργία θα καταστραφεί.»Συνέντευξη του Αλεξάντερ Γιεμπραλίτζε στην εφημερίδα «Βέρσια». Παγκόσμιο Συνέδριο των Λαών της Γεωργίας. 15 Ιουνίου 2009 

Στα σχέδιά του είναι να αποκτήσει τη γεωργιανή υπηκοότητα, να συμμετέχει ενεργά στην πολιτική ζωή της ιστορικής του Πατρίδας, μεταξύ άλλων να εκδίδει εφημερίδα, να ανοίξει ραδιοφωνικό σταθμό και τηλεοπτικό κανάλι στη Γεωργία. 

 Παραπομπές 

Κατηγορία:Ρώσοι επιχειρηματίες
Κατηγορία:Γεωργιανοί επιχειρηματίες